महाबलीपुरम के अतिरिक्त तिरुवन्नामलाई, मदुरै, कुंबाकोनम, सिरिंगम इत्यादि अन्य ऐसे शहरों मे से हैं जो पत्थरों की नक्काशी के लिए प्रसिद्ध है। चेन्नई में छोटे से दौरे के दौरान महाबलीपुरम के संगतराशों से जब मेरी बातचीत हुई तो 36 सालों से इस क्षेत्र मे काम कर रहे धानासेकरन नामक व्यक्ति ने बताया“ पत्थरो पर नक्काशी करना बहुत मेहनत का काम है। इस काम से शरीर के सभी अंग आंख, गर्दन, हाथ, प्रभावित होती है। यहां तक की सांस लेने में भी दिक्कत होती है। जैसे जैसे उम्र गुज़रती है, शरीर कमजोर होता जाता है और कलाकारी बस कलाकारी तक ही सीमित रह जाती है।